સીસી ટીવી કેમેરા મોટા શહેરોમાં જોવા મળે છે પરંતુ અમરપુરા ગામમાં પણ ૨૧ જેટલા સીસી ટીવી કેમેરા ફિટ કરવામાં આવ્યા છે.જેમાં ચબુતરા ચોક,મંદિરવાસ,અંબિકાનગર અને રામનગર જેવા વિસ્તારોનો સમાવેશ થાય છે.અમરપુરમાં પ્રવેશના મુખ્ય રસ્તાને ગાંધીમાર્ગ એવું નામ આપ્યું છે.ગામમાં ચોરી કે લૂટફાટની સમસ્યા નથી પરંતુ ગામના જાહેર રસ્તાઓેને ચોખ્ખા ચણાક રાખવા માટે કોઇ રસ્તામાં કચરો ના ફેંકે તેની તકેદારી રાખવા માટે સીસી ટીવી કેમેરા રાખવામાં આવ્યા છે.રસ્તામાં કોઇ પાણી ઢોળે કે કચરો નાખે તો તેને દંડ કરવામાં આવે છે.ગામને વાઇ ફાઇ સુવિધાથી પણ જોડવામાં આવ્યું છે આથી ગામના યુવાનો ઇન્ટરનેટ પર બહારની દુનિયાના સંપર્કમાં રહે છે.જો કે તેનો કોઇ જ ચાર્જ લેવાતો નથી.